# Suzanne Collins

Suzanne Collins :
| Suzanne Collins e gala Time e miz Mae 2010 ||
| Obererezh | romantoù, senario |
| Ganedigezh | 10 a viz Eost 1962 e Hartford, Connecticut, SUA |
| Yezh skrivañ | saozneg |
| Rumm lennegel | Fantasy, skiant-faltazi |
| Oberennoù pennañ ||
| The Hunger Games ||
| Lec'hienn ofisiel | www.suzannecollinsbooks.com/ |
| kemmañ |
Suzanne Collins (10 a viz Eost 1962 e Hartford, Connecticut, SUA) a zo ur skrivagnerez stadunanat a skriv abaoe 1991. Senariooù programmoù skinwel evit ar vugale eo a vez skrivet ganti. Brudet eo deuet da vezañ gant he zeiroberenn The Hunger Games.

## Buhez

Abaoe 1991 e skriv Suzanne Collins senariooù hag istorioù skinwel evit ar yaouankiz. Tro he deus bet da labourat evit an embregerezh Nickelodeon da skouer. Istorioù evit ar vugale bihan-tre he deus bet skrivet ha pennskrivagnerez Entertainment Clifford's Puppy Days eo bet ivez.
P'edo o labourat war ar programm skinwel Generation Oh! e kejas gant bugale ar skrivagner James Promios. Da-heul ar gejadenn-se e teuas c'hoant dezhi da skrivañ levrioù evit ar vugale, hag evel-se e krouas tudenn Gregor, ma kaver dodennoù heñvel ouzh re Alis e bro ar marzhoù.

### The Hunger Games

E miz Gwengolo 2008 e voe embannet The Hunger Games gant Scholastic e SUA. El levr e kaver dave da mojenn Theseüs hag ar Minotaor hag ivez da vuhez tad ar skrivagnerez.
E miz Gwengolo 2009 e voe embannet an eil lodenn, Catching Fire he zitl hag e miz Eost 2010 e teuas er-maez al lodenn ziwezhañ, Mockingjay he zitl. Dindan pevarzek miz e voe gwerzhet 1,5 milion a skouerennoù eus an div levrenn gentañ e Norzhamerika, hag en holl e chomjont 60 sizhunvezh-pad e roll al levrioù gwerzhet ar muiañ embannet gant New York Times..
Lakaet eo bet lodenn an deiroberenn da film gant Gary Ross$^,$. Gant Suzanne Collins eo bet savet ar senario, hag en nevezamzer 2011 e voe kroget ar filmañ. Er film e kaver Jennifer Lawrence a c'hoari perzh Katniss Everdeen, Josh Hutcherson (Peeta Mellark) ha Liam Hemsworth (Gale Hawthorne).
Ken brudet eo deuet Suzanne Collins ken eo bet lakaet e-touez tud pouezusañ 2010 gant skipailh Time. E miz Meurzh 2012 e voe embannet gant tud skourr amerikan Amazon e oa levrioù Suzanne Collins ar re gwerzhet ar muiañ er stumm Kindle$^,$.

## Oberennoù
### The Underland Chronicles

* Gregor the Overlander (2003)
* Gregor and the Prophecy of Bane (2004)
* Gregor and the Curse of the Warmbloods (2005)
* Gregor and the Marks of Secret (2006)
* Gregor and the Code of Claw (2007)

### Teiroberenn The Hunger Games

* The Hunger Games (2008)
* Catching Fire (2009)
* Mockingjay (2010)

### Levrioù all

* Fire Proof: Shelby Woo #11 (1999)
* When Charlie McButton Lost Power (2005)
* When Charlie McButton Gained Power (2009)

## Notennoù

* ↑ Suzanne Collins : Planning the Trilogy, https://web.archive.org/web/20090212153709/http://www.scholastic.ca/thehungergames/videos/planning-the-trilogy.htm, Scholastic
* ↑ Suzanne Collins : A Conversation with Suzanne Collins, Q & A., http://www.scholastic.com/thehungergames/media/qanda.pdf, Scholastic
* ↑ Keith Staskiewicz, Final 'Hunger Games' novel has been given a title and a cover, https://web.archive.org/web/20141010011927/http://shelf-life.ew.com/2010/02/11/final-hunger-games-novel-has-been-given-a-title-and-a-cover/, Entertainment Weekly, 2010-02-11
* 1 2 Suzanne Collins, Suzanne Collins's Third Book in The Hunger Games Trilogy to be Published on August 24, 2010, http://mediaroom.scholastic.com/node/270, Scholastic
* ↑ http://www.publishersweekly.com/article/CA6643639.html?industryid=47141, Hungry? The Latest on 'The Hunger Games', John A. Sellers, 2009-03-12, Publishers Weekly
* 1 2 Jay A. Fernandez Borys Kit, Lionsgate picks up 'Hunger Games', http://www.hollywoodreporter.com/hr/content_display/news/e3ic096395f454426da4ab38f45275a12fc, The Hollywood Reporter, 2009-03-17
* ↑ Weinstein, Joshua L. "Jennifer Lawrence Gets Lead Role in 'The Hunger Games'", TheWrap.com. 16 March 2011
* ↑ http://www.hungergamesfan.com/2011/04/hunger-games-peeta-and-gale-casting-responses/, HungerGamesfan.com, Hunger Games Peeta and Gale Casting
* ↑ Lizzie Skurnick : The 2010 Time 100: Suzanne Collins, https://web.archive.org/web/20120701080959/http://www.time.com/time/specials/packages/article/0,28804,1984685_1984940_1985512,00.html, Time, 2010-04-29
* ↑ https://web.archive.org/web/20160411203757/http://phx.corporate-ir.net/phoenix.zhtml?c=176060&p=irol-newsArticle&ID=1673532&highlight=, Hungry for Hunger Games: Amazon.com Reveals the Top Cities in the U.S. Reading The Hunger Games Trilogy
* ↑ http://www.beyond-black-friday.com/2012/03/17/who-is-the-best-selling-kindle-author-of-all-time/, Who is the Best-Selling Kindle Author of All Time?

## Liamm diavaez

* lec'hienn ofisiel